
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea repartizării unor sume  din Fondul de rezervă bugetară la dispoziţia 

Consiliului Local, prevăzut în bugetul local al Municipiului Focşani pe anul 2012  

        Consiliul local al Muncipiului Focşani, judeţul Vrancea , întrunit în şedinţă de îndată,

       -analizând proiectul de hotărâre iniţiat de de Primarul Municipiului Focşani, prin care se propune aprobarea repartizării unor sume din Fondul de rezervă bugetară la dispoziţia Consiliului Local, prevăzut în bugetul local al Municipiului Focşani pe anul 2012, raportul comun întocmit de Direcţia economică şi Serviciul Voluntar pentru Situaţii de Urgenţă înregistrat la nr. 8198/14.02.2012; 

     - văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice;
     - având în vedere adresele nr.1502424/ 10.02.2012, 14/11.02.2012 şi 15/11.02.2012 transmise de Inspectoratul pentru Situaţii de Urgenţă „Anghel Saligny” al Judeţului Vrancea, adresa nr.1077/10.02.2012 transmisă de Consiliul Judeţean Vrancea, Hotărârea nr.9/11.02.2012 a Comitetului Judeţean pentru Situaţii de Urgenţă, Ordinul nr.70/12.02.2012 a Preşedintelui Comitetului Judeţean pentru Situaţii de Urgenţă şi Hotărârea Comitetului Local pentru Situaţii de Urgenţă al Municipiului Focşani din 12.02.2012; 
     - în conformitate cu prevederile art.36 din Legea nr.273/2006 privind finanţele publice locale,  cu modificările şi completările ulterioare;

     - în baza art. 36 alin (1), alin. (2),  lit.“b”, alin (4) lit. “a”,  precum şi în temeiul art. 45, alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
             Art. 1  (1) Se aprobă repartizarea sumei de 1.100 mii lei din Fondul de rezervă bugetară la dispoziţia Consiliului Local, prevăzut în bugetul local al Municipiului Focşani pe anul 2012, la capitolul bugetar „Ordine publică şi siguranţă naţională” (61.02), subcapitolul bugetar „Protecţie civilă şi protecţia contra incendiilor  (protecţie civilă nonmilitară)” (61.02.05), Bunuri şi servicii ( titlul 20) , articolul bugetar „Alte cheltuieli cu bunuri şi servicii” ( 20.30.30), în bugetul propriu al Serviciului Voluntar pentru Situaţii de Urgenţă. 

                          (2) Suma prevăzută la alin (1) va fi utilizată pentru gestionarea situaţiilor de urgenţă generate de condiţiile meteorologice nefavorabile specifice iernii, în vederea restabilirii condiţiilor minime de circulaţie prin încărcarea şi transportul zăpezii şi pentru prevenirea inundaţiilor.

              Art. 2 Direcţia economică prin Serviciul buget contabilitate este autorizată să introducă modificările corespunzatoare în structura bugetului local al municipiului Focşani pe anul 2012.

             Art. 3 Prezenta hotărâre va fi comunicată de către Direcţia administraţie publică locală compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică şi Serviciul investiţii, administrarea fondului localtiv.

  PREŞEDINTE DE ŞEDINŢĂ,

Vrâncianu Gicu                                                                        CONTRASEMNEAZĂ:

                                                


   SECRETARUL MUNICIPIULUI FOCŞANI

                                                                                                    Eduard Marian Corhană

Municipiul Focşani, 14 februarie 2012                                                     

